钦定古今图书集成/明伦汇编/人事典/第060卷 > 《秋日荆南述怀三十韵》前人
## 钦定古今图书集成/明伦汇编/人事典/第060卷 > 《秋日荆南述怀三十韵》前人

“昔承推奖分，愧匪挺生材。”迟暮宫臣沗，艰危衮职陪。
扬镳随日驭，折槛出云台。罪戾宽犹活，干戈塞未开。
星霜元鸟变，身世白驹催。伏枕因超忽，扁舟任往来。
九钻巴噀火，三蛰楚祠雷。望帝传应实，昭王问不回。
蛟螭深作横，豺虎乱雄猜。素业行已矣，浮名安在哉。
琴乌曲怨愤，庭鹤舞摧颓。秋水浸湘竹，阴风过岭梅。
“苦摇求食尾，常暴报恩鳃。结舌防谗柄，探肠有祸胎。
苍茫步兵哭，展转仲宣哀。饥藉家家米，愁征处处杯。
休为贫士叹，任受众人咍。得丧初难识，荣枯划易该。
差池分组冕，合㳫起蒿莱。不必伊周地，皆登屈宋才。”
汉庭和异域，《晋史》坼中台。霸业寻常体，宗臣忌讳灾。
群公纷戮力，圣虑窅徘徊。数见铭钟鼎，真宜法斗魁。
愿闻锋镝铸，莫使栋梁摧。磐石圭多翦，凶门毂少推。
垂旒资穆穆，祝网但恢恢。赤雀翻然至，黄龙不假媒。
贤非梦傅，野，隐类凿颜坯。自古江湖客，冥心若死灰。